OpenLLM-France/wikimedia huggingface dataset:
# Divertimento (pel·lícula)

Divertimento és una pel·lícula dramàtica biogràfica francesa de 2022 dirigida per Marie-Castille Mention-Schaar. Representa la joventut i la formació de la directora d'orquestra Zahia Ziouani. S'ha doblat i subtitulat al català.

## Repartiment

* Oulaya Amamra: Zahia Ziouani
* Lina El Arabi: Fettouma Ziouani
* Niels Arestrup: Sergiu Celibidache
* Zinedine Soualem: el pare
* Nadia Kaci: la mare
* Laurent Cirade: Claude Burgos
* Marin Chapoutot: Dylan
* Louis Damien Kapfer: Lambert
* Salomé Desnoues: Pauline
* Aurélien Carbou: Gabriel
* Léonard Louf: Antoine
* Jonas Ben Ahmed: Malick
* Louise Legendre: Marie
* Martin Gillis: Ken
* Adèle Théveneau: Agathe
* Rémi Lecomte: Bertrand
* William Brisson: violoncel·lista

## Referències

* ↑ «Divertimento: Les critiques presse» (en francès). [Consulta: 1r febrer 2023].
* ↑ ««Divertimento», ou les tribulations d’une jeune femme des banlieues qui voulait devenir cheffe d’orchestre» (en francès). Le Temps, 24-01-2023. ISSN: 1423-3967 [Consulta: 1r febrer 2023].
* ↑ «Au cinéma cette semaine : « Tár », « Interdit aux chiens et aux Italiens », « Ashkal »…» (en francès). Le Monde.fr, 25-01-2023 [Consulta: 1r febrer 2023].
* ↑ «Divertimento». Goita què fan, ara!. [Consulta: 16 febrer 2024].

## Enllaços externs

* Tràiler en català
# Discodeles vogti

Discodeles vogti és una espècie de granota que viu a Papua Nova Guinea.
Està amenaçada d'extinció per la pèrdua del seu hàbitat natural.

## Referències

* Richards, S. & Allison, A. 2004. Discodeles vogti. Llista Vermella d'Espècies Amenaçades de la UICN 2006. Consulta: 20 d'abril del 2008.
# Discodeles malukuna

Discodeles malukuna (nom comú: granota palmada de Malukuna) és una espècie de granota de la família Ceratobatrachidae. És endèmica a l'illa de Guadalcanal, Illes Salomó. Aquesta espècie no s'ha registrat de nou des del seu descobriment en 1968, ja que tampoc hi ha hagut estudis recents. Poc se sap sobre aquesta espècie però es creu que viu a prop dels rierols de muntanya de la selva tropical.

## Referències

* ↑ Frost, Darrel R. «Discodeles malukuna Brown and Webster, 1969». Amphibian Species of the World: an Online Reference. Version 6.0. American Museum of Natural History, 2014. [Consulta: 23 febrer 2014].
* ↑ Stephen Richards; Fred Parker. Discodeles malukuna. UICN 2008. Llista Vermella d'espècies amenaçades de la UICN, edició 2008, consultada el 28-02-2015.
# Don Rogelio J

Don Rogelio J (València, 1982) és un músic, tatuador, il·lustrador i dibuixant de còmics. Llicenciat en Belles arts per la Universitat Politècnica de València (2000-2006). Col·labora en diverses publicacions com Kobra, Altar Mutante, EEE, Volutas, El tebeo de Espíritu de Rock'n'roll, Karate Press...). Va fundar el fanzín de còmic i il·lustració Tumba Swing.
Les seues influències són "...Goya, Schiele, Otto Dix, Jack Kirby, Chris Bachalo, Pontiac, Robert Crumb, Bill Sienkiewicz, Jan, Carlos Ezquerra, Daniel Clowes, Thomas Ott, Francis Bacon... ho tritures tot sense cap mena de filtre artístic, i el que surti, això és”.
Ha publicat tres llibres de retrats de músics, així com diversos recopilatoris de cartelleria de concerts i còmics curts. Ha fet múltiples exposicions, individuals i col·lectives, d'art original (il·lustració, serigrafia, linogravat, xilografia...)
A l'abril de 2017 publica la seua primera novel·la gràfica en format llibre, Desde abajo, historieta primer autoeditada per Ediciones Calamidad i després publicada per l'editorial mallorquina Autsaider Còmics.
Com a músic ha col·laborat en les següents bandes Constante Zero, Heroína, Desguace, Los Tracahombres, Tumba Swing o Aullido Atómico. Aquestes dues últimes bandes encara estan en actiu.

## Referències

* ↑ 'Desde abajo', una brutal fábula del mundo actual,"Rtve.es"
* ↑ «‘Presente Bruto Ilustrado’» (en castellà). El País, 27-12-2013. [Consulta: 10 maig 2017].

## Enllaços externs

* Blog personal de l'autor Don Rogelio J
* Desde Abajo. Entrevista a Don Rogelio J. (Entrevista realitzada per Infame & co. en la web Bilbao24horas)
* El nou treball de Rogelio J, Desde Abajo (Entrevista a Don Rogelio J en la web de la botiga Chopper Monster)
# Don Quixote (cràter)

Don Quixote és un cràter de l'asteroide del tipus Amor (433) Eros, situat amb el sistema de coordenades planetocèntriques a -57.7 ° de latitud nord i 250.8 ° de longitud est. Fa un diàmetre de 0.9 km. El nom va ser fet oficial per la UAI l'any 2003 i fa referència a Don Quixot (Alonso Quijano), cavaller errant de la novel·la El Quixot, de Miguel de Cervantes Saavedra (Espanya, 1605).

## Referències

* ↑ "Don Quixote (cràter)". Gazetteer of Planetary Nomenclature. USGS Astrogeology Research Program. (anglès)
* ↑ Encyclopaedia Britannica Inc. The New Encyclopaedia Britannica, 1974, 1993.
# Don Sharp

Don Sharp (Hobart, Austràlia, 19 d'abril de 1922 - Cornualla, Anglaterra, 18 de desembre de 2011) va ser un director de cinema, guionista, actor i productor britànic, d'origen australià.

## Biografia

Les seves pel·lícules més famoses van ser produïdes per la Hammer Film Productions els anys 1960: entre les quals, The Kiss of the Vampire (1963) i Rasputin:The Mad Monk (1965). El 1965 també va dirigir El rostre de Fu Manxú: la pel·lícula, que narra les aventures de Fu Manxú, el personatge creat per Sax Rohmer, aquí interpretat per Christopher Lee, és probablement el seu principal èxit.
Entre les seves obres destacar la història d'espionatge Our Man in Marrakesh (1966), la història fantàstica Rocket to the Moon (1967) i el remake de 1978 de Els trenta-nou graons en una versió amb Robert Powell en el paper de Richard Hannay.
Sharp també va interpretar el paper de Stephen "Mitch" Mitchell en la sèrie de ciència-ficció Journey Into Space, transmesa per la BBC el 1953.
Va morir el 2011 a l'edat de 89 anys.

## Filmografia
### Director

* 1955: The Stolen Airliner
* 1958: The Adventures of Hal 5
* 1958: The Golden Disc
* 1960: The Professionals
* 1960: Linda
* 1961: Kraft Mystery Theater (Sèrie de TV)
* 1961: Ghost Squad (Sèrie de TV)
* 1962: Two Guys Abroad
* 1963: The Human Jungle (Sèrie de TV)
* 1963: It's All Happening
* 1963: The Kiss of the Vampire
* 1964: Els pirates del "diablo" (The Devil-Ship Pirates)
* 1964: Witchcraft
* 1965: Curse of the Fly
* 1965: El rostre de Fu Manxú (The Face of Fu Manchu)
* 1966: Rasputin: The Mad Monk
* 1966: Our Man in Marrakesh
* 1966: Les núvies de Fu Manxú (The Brides of Fu Manchu)
* 1967: Rocket to the Moon
* 1968: The Violent Enemy
* 1968: The Champions (sèrie de TV)
* 1969: Taste of Excitement
* 1971: Psychomania
* 1973: Dark Places
* 1974: Callan
* 1975: Hennessy
* 1977: Les quatre plomes (The Four Feathers) (Telefilm)
* 1978: Els trenta-nou esglaons (The Thirty-Nine Steps)
* 1979: L'illa de l'Ós (Bear Island)
* 1980: Guardian of the Abyss
* 1982: Q.E.D. (sèrie de TV)
* 1983: A Woman of Substance (Fulletó televisat)
* 1984: What Waits Below
* 1986: Tusitala (Fulletó televisat)
* 1986: Hold the Dream (Telefilm)
* 1988: Tears in the Rain (Telefilm)
* 1989: Act of Will (Telefilm)

### Guionista

* 1950: Ha'penny Breeze
* 1954: The Blue Peter
* 1955: The Stolen Airliner
* 1958: The Adventures of Hal 5
* 1958: The Golden Disc
* 1964: Heiss weht der Wind
* 1966: Les núvies de Fu Manxú (The Brides of Fu Manchu)
* 1969: Taste of Excitement
* 1970: Puppet on a Chain
* 1979: L'illa de l'Ós (Bear Island)

### Actor

* 1950: Ha'penny Breeze: Johnny Craig
* 1952: The Planteur's wife, de Ken Annakin: Tinent Summers
* 1953: The Cruel Sea, de Charles Frend: Capità de corbeta

### Productor

* 1950: Ha'penny Breeze
* 1969: Ido zero daisakusen

## Referències

* ↑ «biografia de Don Sharp». The New York Times.
* ↑ «filmografia de Don Sharp». The New York Times.
# Draft de l'NBA del 1954

El Draft de l'NBA de 1954 va constar de 13 rondes i s'escolliren 100 jugadors. El més destacat va ser l'elecció en segona posició del futur membre del Basketball Hall of Fame, Bob Pettit.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Frank Selvy (G/F) | Estats Units | Baltimore Bullets | Furman |
| 2 | Bob Pettit (F/C) | Estats Units | Milwaukee Hawks | Louisiana State |
| 3 | Gene Shue (G) | Estats Units | Philadelphia Warriors | Maryland |
| 4 | Dick Rosenthal (F/G) | Estats Units | Fort Wayne Pistons | Notre Dame |
| 5 | Togo Palazzi (F/G) | Estats Units | Boston Celtics | Holy Cross |
| 6 | Red Kerr (C/F) | Estats Units | Syracuse Nationals | Illinois |
| 7 | Tom Marshall (F/G) | Estats Units | Rochester Royals | Western Kentucky |
| 8 | Jack Turner (F/G) | Estats Units | New York Knicks | Western Kentucky |
| 9 | Ed Kalafat (C/F) | Estats Units | Minneapolis Lakers | Minnesota |

## Segona ronda

| Posició | Jugador | Nacionalitat | Equip NBA | Universitat/Club |
| 10 | Slick Leonard (G) | Estats Units | Baltimore Bullets | Indiana |
| 11 | Bob Mattick | Estats Units | Milwaukee Hawks | Oklahoma State |
| 12 | Larry Costello (G) | Estats Units | Philadelphia Warriors | Niagara |
| 13 | Arnold Short | Estats Units | Fort Wayne Pistons | Oklahoma City |
| 14 | Red Morrison (F/C) | Estats Units | Boston Celtics | Idaho |
| 15 | Dick Farley (G/F) | Estats Units | Syracuse Nationals | Indiana |
| 16 | Boris Nachamkin (F) | Estats Units | Rochester Royals | NYU |
| 17 | Richie Guerin (G) | Estats Units | New York Knicks | Iona |
| 18 | Al Bianchi (G) | Estats Units | Minneapolis Lakers | Bowling Green State |
# Draft de l'NBA del 1949

El Draft de la BAA de 1949 va constar de 8 rondes i van ser escollits 75 jugadors. Va ser l'últim draft que es va celebrar amb la denominació Basketball Association of America, abans de donar pas a l'NBA.

## Primera ronda

* = All-Star
* = Hall of Fame
| Posició | Jugador | Nacionalitat | Equip NBA | Universitat/Club |
| 1 | Howie Shannon | Estats Units | Providence Steamrollers | Kansas State |
| 2 | Alex Groza | Estats Units | Indianapolis Olympians | Kentucky |
| 3 | Bob Harris | Estats Units | Fort Wayne Pistons | Oklahoma State |
| 4 | George Kaftan | Estats Units | Boston Celtics | Holy Cross |
| 5 | Ed Macauley | Estats Units | St. Louis Bombers | Missouri St. Louis |
| 6 | Vern Gardner | Estats Units | Philadelphia Warriors | Utah |
| 7 | Ron Livingstone | Estats Units | Baltimore Bullets | Wyoming |
| 8 | Dick McGuire | Estats Units | New York Knickerbockers | St. John's |
| 9 | Wallace Jones | Estats Units | Washington Capitols | Kentucky |
| 10 | Jack Kerris | Estats Units | Chicago Stags | Loyola (IL) |
| 11 | Vern Mikkelsen | Estats Units | Minneapolis Lakers | Hamline |
| 12 | Frank Saul | Estats Units | Rochester Royals | Seton Hall |

## Segona ronda

| Posició | Jugador | Nacionalitat | Equip NBA | Universitat/Club |
| 13 | Joe Mullaney | Estats Units | Boston Celtics | Holy Cross |
| 14 | Ralph Beard | Estats Units | Chicago Stags | Kentucky |
| 15 | John Oldham | Estats Units | Fort Wayne Pistons | Western Kentucky |
| 16 | Leo Barnhorst | Estats Units | Indianapolis Olympians | Notre Dame |
| 17 | Harry Donovan | Estats Units | New York Knickerbockers | Muhlenberg |
| 18 | Jim Nolan | Estats Units | Philadelphia Warriors | Georgia Tech |
| 19 | Jack Coleman | Estats Units | Rochester Royals | Louisville |
| 20 | Johnny Orr | Estats Units | St. Louis Bombers | Beloit |
| 21 | Jim Owens | Estats Units | Washington Capitols | Baylor |
# Caucons

Els caucons (en grec antic: Καύκωνες) van ser un antic poble que Homer esmenta en la Ilíada juntament amb els lèleges i els pelasgs com a aliats dels Troians. Al cant XX són a punt d'entrar en combat contra els grecs.
Segons Estrabó, un grup de caucons haurien poblat Trifília, prop de Messènia, i també els relaciona amb un riu anomenat Caucó, a l'Acaia, prop de la ciutat de Dime. També diu que uns grups de caucons vivien a l'Arcàdia, i que d'allí van emigrar a Lícia. Pausànias parla de la tomba d'un tal Caucó, situada a Lèpreon. Heròdot diu que els mínies els van expulsar de Trifília, i parla també d'uns caucons de Pilos que van emigrar a Jònia.
Estrabó també diu que vivien a la costa de l'Euxí, entre Bitínia i Paflagònia, al costat dels mariandins, i la seva capital era Tèon. Es discutia si el seu origen era macedoni, escita o pelasg, i que en la seva època ja havien desaparegut.
A l'Odissea hi ha una breu referència, quan Atena, sota l'aparença de Mèntor, diu a Nèstor que anirà a cobrar un deute als caucons.

## Referències

* ↑ Homer, Ilíada, X 429.
* ↑ Homer, Ilíada, XX 329.
* ↑ Estrabó, Geografia, VIII 3.11.
* ↑ Estrabó, Geografia, VII frg. 58.
* ↑ Heròdot, Històries, IV 148.
* ↑ Heròdot, Històries, I 147.
* ↑ Estrabó, Geografia, XII 3.5 i 3.9.
* ↑ Homer, Odissea, III 366.
# Fundulus luciae

Fundulus luciae és una espècie de peix de la família dels fundúlids i de l'ordre dels ciprinodontiformes.

## Morfologia

Els mascles poden assolir els 5 cm de longitud total.

## Distribució geogràfica

Es troba a Nord-amèrica: Estats Units.

## Referències

* 1 2 «Fundulus luciae» (en anglès). FishBase. Froese, Rainer; Pauly, Daniel (editors).
# Can Maragall

Can Maragall fou originalment la casa pairal de la família del poeta Joan Maragall, al municipi de Cornellà de Llobregat, el qual hi estiuejà sovint. Posteriorment s'utilitzà com a oficines de l'empresa DADYA S.A. Masia de tres cossos de tipologia basilical, corresponent al tipus II-2 de Danés i Torras.

## Descripció

El cos central comprèn tres naus estructurals d'una mateixa alçada i simètriques. També simètrics són els cossos laterals, organitzats com dues naus laterals de dos pisos, essent el superior una galeria. La masia no tenia golfes ni graner, havent estat habitatge tot l'espai de la casa. La coberta és de teulada a dues vessants al cos central i a una sola aigua als laterals. L'estil és clarament popular i es poden distingir estilemes barrocs propis de l'època, els muntants de les finestres amb pedres grans ben tallades i que estan disposades amb alternança vertical i horitzontal (mobilitat de superfícies típicament barroca).

## Notes

* ↑ «Casa Maragall». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 24 desembre 2015].
# El Payo

El Payo (Payu en extremeny) en és un municipi de la província de Salamanca a la comunitat autònoma de Castella i Lleó. Limita al Nord amb Casillas de Flores i Fuenteguinaldo, a l'Est amb Peñaparda, al Sud amb Gata, Acebo, San Martín de Trevejo i Eljas i a l'Oest amb Navasfrías

## Demografia

Evolució demogràfica :
| 1991 | 1996 | 2001 | 2004 |
| 616 | 532 | 476 | 452 |
# Cal Pastisser

Cal Pastisser és una casa d'Oristà (Lluçanès) inclosa a l'Inventari del Patrimoni Arquitectònic de Catalunya.

## Descripció

Habitatge unifamiliar amb murs de maçoneria arrebossats.
A sobre el portal d'ntrada hi ha una llinda monolítica amb una inscripció gravada bastant ben conservada.
Entremig de la data 1723 hi ha un arbre d'un dibuix esquemàtic i simple.

## Història

La casa, així com d'altres d'Oristà, se situa concèntricament al voltant de l'església parroquial entre els segles xvi i xviii.

## Referències

* 1 2 3 4 «Cal Pastisser». Inventari del Patrimoni Arquitectònic. Direcció General del Patrimoni Cultural de la Generalitat de Catalunya. [Consulta: 14 setembre 2017].
# Boecillo

Boecillo és un municipi de la província de Valladolid, a la comunitat autònoma de Castella i Lleó.

## Demografia

Evolució demogràfica :
| 1991 | 1996 | 2001 | 2004 | 2007 |
| 910 | 1242 | 1852 | 2327 | 2999 |

## Personatges il·lustres

* Germán Gamazo y Calvo, diputat i ministre.
# ESA Space Debris Telescope

L' ESA Space Debris Telescope està ubicat en l'Observatori del Teide a l'illa de Tenerife, Espanya. El telescopi de l'Optical Ground Station de l'ESA forma part de l'experiment Artemis. Com que gran part del temps d'observació es dedica a la recerca de deixalles espacials, en particular l'observació de brossa espacial en anell geoestacionari i les òrbites de transferència geoestacionàries, el terme de ESA Space Debris Telescope s'utilitza amb molta freqüència. Les recerques de deixalles espacials es duen a terme cada mes, al voltant de la Lluna Nova.
El telescopi és del tipus Ritchey-Chrétien amb una apertura d'1 m i un camp de visió de 0,7 graus, equipat amb un mosaic refredat criogènicament de Càmeres-CCD de 4k*4k píxels. El llindar de detecció és d'entre la 19a i 21a magnitud, que correspon a una capacitat de detectar objectes de brossa espacial fins a la mida de 15 cm en l'anell geoestacionari.

## Vegeu també

* Agència Espacial Europea

## Referències

* ↑ «Optical Ground Station (OGS)» (en castellà). Instituto de Astrofísica de Canarias - IAC. [Consulta: 27 febrer 2017].
* ↑ Klinkrad, H. «Monitoring Space – Efforts Made by European Countries» (en anglès) p. 7. ESA/ESOC. [Consulta: 27 febrer 2017].

## Enllaços externs

* ESA Space Debris Office Arxivat 2010-01-25 a Wayback Machine.
* Optical Ground Station
Agència Espacial Europea :
# Cheongju

Cheongju és una ciutat de Corea del Sud, capital de la província de Chungcheongbuk-do. La ciutat es divideix en dues circumscripcions (Gu): Heungdeok-gu (zona oest de la ciutat) i Sangdang-gu, SeoWon-gu, Cheong Won-gu (zona est de la ciutat).

## Referències

* ↑ «Ch’ŏngju | South Korea | Britannica» (en anglès). [Consulta: 24 juny 2023].

## Vegeu també

* Sungha Jung
# Cala Gamba

Cala Gamba és una platja situada a nou quilòmetres a l'est de Palma, al barri del Coll d'en Rabassa, entre el club nàutic de Cala Gamba i l'area natural d'especial interès del Carnatge. Està envoltada per edificis mancats de singularitat, la central tèrmica i l'hospital de Sant Joan de Déu, i alhora està en una zona força sorollosa per la seva proximitat a l'aeroport de Son Sant Joan. Aquesta situació i les seves aigües brutes, fan d'aquesta platja un racó urbà poc atractiu per al visitant i d'afluència baixa de banyistes, encara que hi hagi estacionament gratuït i facilitat d'accés amb transport públic. És una platja de petites dimensions (100 metres de llargada per 25 d'amplada), de sorra gruixuda i roques i de fons rocós amb vegetació. No hi és recomanable el fondeig d'embarcacions a menys de 400 metres de la costa per la poca profunditat de les seves aigües. Pel que fa a serveis, no compta amb cap mena de vigilància ni servei de dutxes ni banys.

## Club Nàutic

La història del club Nàutic Cala Gamba, està recollida en una gran obra titulada S'Amarador, escrita per Pere Galiana Veiret, insigne soci i antic directiu del Club. En el document es recullen el fets més destacables del Club des del seu inici l'any 1934; la fundació oficial fou el dia 12 de juny de l'any 1938. No s'han d'oblidar, tampoc, totes les obres realitzades des de l'any 1997 fins a l'actualitat, que han provocat un canvi radical al paisatge de Club Nàutic Cala Gamba.

## Referències

* ↑ Todas las playas de Mallorca. Laluzenpapel, 2011. ISBN 978-84-938783-0-6.
* ↑ «Cala Gamba». Platges de Balears. Arxivat de l'original el 3 de març 2016. [Consulta: 9 agost 2019].
# Dylan Teuns

Dylan Teuns (Diest, 1 de març de 1992) és un ciclista belga, professional des del 2014. En el seu palmarès destaquen dues victòries d'etapa al Tour de França, el 2019 i 2021, la Volta a Polònia del 2017 i la Fletxa Valona del 2022.

## Palmarès

* 2010
** 1r a la Omloop Het Nieuwsblad júnior
* 2013
** Vencedor d'una etapa al Triptyque ardennais
* 2014
** Vencedor d'una etapa al Tour de Bretanya
** Vencedor d'una etapa al Giro de la Vall d'Aosta
** Vencedor d'una etapa al Tour de l'Avenir
* 2017
** 1r al Tour de Valònia i vencedor de 2 etapes
** 1r a la Volta a Polònia i vencedor d'una etapa
** 1r l'Arctic Race of Norway i vencedor de 2 etapes
* 2019
** Vencedor d'una etapa al Critèrium del Dauphiné
** Vencedor d'una etapa del Tour de França
* 2020
** Vencedor d'una etapa a la Volta a Andalusia
* 2021
** Vencedor d'una etapa al Tour de França
* 2022
** 1r a la Fletxa Valona
** Vencedor d'una etapa al Tour de Romandia

### Resultats a la Volta a Espanya

* 2016. 100è de la classificació general
* 2018. 33è de la classificació general
* 2019. 12è de la classificació general

### Resultats al Giro d'Itàlia

* 2017. 75è de la classificació general

### Resultats al Tour de França

* 2019. 44è de la classificació general. Vencedor d'una etapa
* 2021. 17è de la classificació general. Vencedor d'una etapa
* 2022. 19è de la classificació general
* 2023. 35è de la classificació general

## Enllaços externs

* Fitxa a sitiodeciclismo.net
* Fitxa a cyclebase.nl
* Fitxa a museociclismo.it
# Bularros

Bularros és un municipi de la província d'Àvila, a la comunitat autònoma de Castella i Lleó. Limita al Nord amb Villaflor i Aveinte, a l'est amb Monsalupe, Àvila i Marlín, al Sud amb Sanchorreja; i a l'oest amb Gallegos de Altamiros.

## Referències

* ↑ «Provincia de Ávila (España): Municipios & Localidades» (en castellà), 22-01-2021. [Consulta: 16 setembre 2021].
# Futbol'ny Klub Belshyna Babruysk

El Futbol'ny Klub Belshyna Babruysk (en belarús: Белшина Бобруйск) és un club belarús de futbol de la ciutat de Babruisk.

## Història

Evolució del nom:
* 1992: Xinnik Babruisk
* 1995: Belxina Babruisk (el seu rival ciutadà Fandok Babruisk desaparegué)

## Palmarès

* Lliga belarussa de futbol (1):
** 2001
* Copa belarussa de futbol (3):
** 1997, 1999, 2001
* Campionat de l'RSS de Belarús (2):
** 1978, 1982

## Enllaços externs

* UEFA.com
# Djuén

Djuén (en rus: Джуен) és un poble (un possiólok) del krai de Khabàrovsk, a Rússia, que el 2012 tenia 413 habitants.

## Referències

* ↑ Оценка численности постоянного населения Хабаровского края на начало 2011 года по муниципальным образованиям Arxivat 2012-04-26 a Wayback Machine.
# Christophe Riblon

Christophe Riblon (Tremblay-en-France, Sena Saint-Denis, 17 de gener de 1981) és un ciclista francès, professional des del 2005. Actualment corre a l'equip AG2R La Mondiale.
Combina la carretera amb la pista, modalitat en la qual ha guanyat dues medalles de plata als Campionat del Món de ciclisme en pista.
En el seu palmarès destaca una victòria d'etapa al Tour de França de 2010.

## Palmarès en ruta

* 2003
** 1r a la Ronda de l'Oise
** 1r al Tour du Haut-Anjou
* 2004
** Campió de França en ruta amateur
* 2005
** Vencedor d'una etapa a la Volta a Castella i Lleó
* 2006
** Vencedor d'una etapa al Circuit de Lorena
* 2007
** 1r al Tour de la Somme
* 2009
** Vencedor d'una etapa de la Ruta del Sud
* 2010
** 1r als Boucles del Sud Ardecha
** Vencedor de la 14 etapa del Tour de França
* 2013
** Vencedor de la 18 etapa del Tour de França i premi del supercombatiu
** Vencedor d'una etapa de la Volta a Polònia

### Resultats al Tour de França

* 2008. 137è de la classificació general
* 2009. 82è de la classificació general
* 2010. 28è de la classificació general. Vencedor de la 14 etapa
* 2011. 51è de la classificació general
* 2012. 73è de la classificació general
* 2013. 37è de la classificació general. Vencedor de la 18 etapa, premi de la combativitat de la 18a etapa i premi del supercombatiu
* 2014. 120è de la classificació general
* 2015. 68è de la classificació general

### Resultats al Giro d'Itàlia

* 2007. 82è de la classificació general

### Resultats a la Volta a Espanya

* 2009. 46è de la classificació general
* 2010. 130è de la classificació general
* 2016. 153è de la classificació general

## Palmarès en pista

* 2008
** Medalla de plata al Campionat del món de Puntuació
* 2010
** Medalla de plata al Campionat del món de Madison, amb Morgan Kneisky

### Resultats a la Copa del Món

* 2007-2008
** 1r a Pequín, en Madison

## Enllaços externs

* Fitxa de Christophe Riblon a sitiodeciclismo.net